ગુજરાત પોલીસના ઉપક્રમે સુરક્ષા સેતુ સોસાયટી હેઠળ રાજ્યની બાળકીઓ અને યુવતીઓને પોતાના સ્વ-રક્ષણ માટે રાયફલ, શુટીંગ, આર્ચરી જેવી વિશેષ તાલીમ આપીને વધુ સક્ષમ બનાવાઇ છે. તમામ શહેર અને જિલ્લામાં મહિલાઓની સામાજિક, આર્થિક અને શારીરિક સુરક્ષા માટે ૧૮૧ અભયમ્ ૨૪x૭ મહિલા હેલ્પલાઇન વિનામૂલ્યે શરૂ કરવામાં આવી છે. જેમાં કોઇપણ હિંસાનો ભાગ બનેલી મહિલા ફોન કરીને ત્વરીત સહાય મેળવી શકે છે. આ ઉપરાંત બાળકો અને મહિલાઓના કેસની તપાસમાં મદદરૂપ થવા રાજ્યમાં હાલ ૧૧૦૦ જેટલા ફ્રેન્ડસ ફોર વુમન એન્ડ ચિલ્ડ્રન (F.F.W.C.) સભ્યોની નિમણૂક કરવામાં આવી છે, તેમ સી.આઇ.ડી.ક્રાઇમ મહિલા સેલના અધિક પોલીસ મહાનિર્દેશક, ગાંધીનગરની યાદીમાં જણાવાયું છે.